OpenLLM-France/wikimedia huggingface dataset:
# Plains (Montana)

Plains (Salish: ncc̓kʷi) és una població dels Estats Units a l'estat de Montana. Segons el cens del 2000 tenia 1.126 habitants.

## Demografia

Segons el cens del 2000, Plains tenia 1.126 habitants, 472 habitatges, i 297 famílies. La densitat de població era de 776,3 habitants per km².
Dels 472 habitatges en un 27,8% hi vivien nens de menys de 18 anys, en un 48,1% hi vivien parelles casades, en un 11,4% dones solteres, i en un 36,9% no eren unitats familiars. En el 32,4% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,4% tenia menys de 18 anys, un 5,9% entre 18 i 24, un 22,1% entre 25 i 44, un 24,2% de 45 a 60 i un 22,5% 65 anys o més.
L'edat mediana era de 42 anys. Per cada 100 dones de 18 o més anys hi havia 90,9 homes.
La renda mediana per habitatge era de 26.331 $ i la renda mediana per família de 30.893 $. Els homes tenien una renda mediana de 26.875 $ mentre que les dones 16.058 $. La renda per capita de la població era de 13.010 $. Aproximadament el 16,7% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Tachini, Pete; Louie Adams, Sophie Mays, Mary Lucy Parker, Johnny Arlee, Frances Vanderburg, Lucy Vanderburg, Diana Christopher-Cote. nyoʻnuntn q̓éymin, Flathead Nation Salish dictionary. Pablo, Montana: Bilingual Education Department, Salish Kootenai College, 1998, p. 104.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plains». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Plains». American Fact Finder. Oficina del Cens dels Estats Units, 12-01-2010.
# Platja de l'Olla

La platja de l'Olla, o cala Medusa, és una platja natural del municipi del Port de la Selva (Alt Empordà), situada entre la platja de la Colomera i la platja de Sota s'Arenella, a la badia del Port de la Selva. Té una longitud de 29 m i una amplada de 3 m, formada per sorres gruixudes, graves i còdols. S'hi accedeix per unes escales que baixen des del camí de ronda. No disposa de cap servei.

## Referències

* ↑ «Cala Medusa». Ajuntament del Port de la Selva.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Platja de l’Olla – El Port de la Selva». Red Costa Brava.
# Portell (Sant Ramon)

Portell és una entitat de població adscrita al municipi de Sant Ramon, a la Segarra. El gener del 2020, Portell tenia 85 habitants. S'hi conserven les restes de la torre i murs del castell de Portell, documentat el 1042. La Festa Major de Portell se celebra el dia 31 d'agost en honor de Sant Ramon amb l'acte religiós i a la tarda una sessió de ball. En l'apartat de les festes destaca la Festa dels Apòstols que se celebra el primer dia de maig on la gent surt en professó fins al santuari de Sant Ramon, després de la missa solemne es fan els Tres Tombs i es canten els goigs en honor del sant.

## Història

Dels orígens de Portell, la primera referència que s'ha trobat és de l'any 1028 en la qual el senyor Benefilio Sancil és el primer senyor del castell i del poble. El poble de Portell destaca pel naixement de sant Ramon Nonat el 2 de febrer del 1200, i l'any 1651 s'inicia la construcció de la capella dedicada a sant Ramon Nonat en el lloc on va néixer. Dins del terme municipal hi havia l'ermita de Sant Nicolau que segons la tradició fou el lloc d'oració de sant Ramon i que posteriorment fou l'actual monestir. Els primers escrits de l'església de Portell són de l'any 1718. Se'n va duplicar la capacitat i està dedicada a sant Jaume.

## Estructura closa de Portell

L'estructura de la vila closa de Portell es pot observar en dos carrers situats al mig de nucli antic, un dels quals encara conserva un portal d'entrada.
El carrer les Voltes comunica la part superior del nucli amb la part baixa o entrada. Per la part superior s'inicia amb un carreró estret amb pendent i totalment cobert pels habitatges edificats al seu damunt, que condueix cap a una zona del mateix carrer més ampla i coberta en part pels habitatges, amb la presència de nombrosos arcs de mig punt realitzats amb carreus irregulars i paredat que sustenten les estructures superiors. Aquest carrer connecta amb el carrer Major, que presenta la mateixa estructura constructiva, però que conserva a la part inferior del nucli el portal d'accés al nucli, realitzat amb arc de mig punt adovellat.

## Referències

* ↑ «251945 Sant Ramon». idescat. [Consulta: 10 febrer 2022].
* 1 2 «Portell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Portell de Crabes

El Portell de Crabes és una collada que es troba en el terme municipal d'Espot, a la comarca del Pallars Sobirà, i dins del Parc Nacional d'Aigüestortes i Estany de Sant Maurici.
El coll està situat a 2.593 metres d'altitud, entre el Cap de Crabes al nord i el Pic del Portarró a l'oest-sud-oest; comunica la Vall de Sarradé (SO) i la Coma de Crabes (NE).

## Rutes

Dues són les principals:
* Per la Vall de Ratera: abandonant el GR 11, en el seu ascens al Port de Ratera d'Espot, per damunt de l'Estany de les Obagues de Ratera, girant al sud-est i travessant la Coma de Crabes.
* Per Colomers d'Espot: abandonat el camí que des de l'Estany Llong, poc abans d'arribar al Portarró d'Espot, per agafar el camí que horitzontalment porta a l'Estany del Bergús i abandonar-lo a mig camí per ascendir a la collada.

## Referències

* ↑ ICC - Institut Cartogràfic de Catalunya. Portell de Crabes. [Consulta: 13/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Łukasz Teodorczyk

Łukasz Teodorczyk (Żuromin, Polònia, 3 de juny de 1991) és un futbolista polonès que juga de davanter. Actualment juga al RSC Anderlecht de la lliga belga. És internacional amb la selecció de Polònia.

## Trajectòria

Teodorczyk va iniciar la seva carrera professional el 2010 al Polonia Warszawa de la lliga polonesa. El 2012 va fitxar pel Lech Poznań, de la mateixa competició. El 2014 va fitxar pel Dinamo de Kíev, equip amb el qual va guanyar dues lligues ucraïneses. El 2016 el club ucraïnès el va cedir al RSC Anderlecht per una temporada. La temporada següent, el club belga el va fitxar, i es va proclamar campió de la lliga 2017-18.
Teodorczyk ha estat internacional en les categories juvenils de la selecció de Polònia. El maig de 2018 va ser convocat per jugar la Copa del Món de Rússia.

## Palmarès
### Club

Lech Poznań
* Lliga polonesa (1): 2014-15
Dinamo de Kíev
* Lliga ucraïnesa (2): 2014–15, 2015–16
* Copa ucraïnesa (1): 2014–15
* Supercopa ucraïnesa (1): 2016
RSC Anderlecht
* Lliga belga (1): 2017-18
* Supercopa belga (1): 2017

### Individual

* Màxim golejador de la lliga belga (1): 2017-18

## Referències

* ↑ «Łukasz Teodorczyk» (en francès). L'Équipe, 01-06-2018. [Consulta: 14 juny 2018].
* ↑ Lizin, Cédric. «Anderlecht lève l'option sur Lukasz Teodorczyk, sous contrat jusqu'en 2020» (en francès). RTBF, 30-03-2017. [Consulta: 14 juny 2018].
* ↑ «Las listas de las 32 selecciones que disputarán el Mundial de Rusia 2018» (en castellà). Sport, 14-05-2018. [Consulta: 14 juny 2018].
# Águas de Lindoia

Águas de Lindóia és un municipi de l'Estat de São Paulo, un dels onze municipis paulistes considerats residències hidrominerals de l'Estat de São Paulo.

## Geografia

L'altitud mitjana del municipi és de 945 metres, aconseguint el seu punt més alt la muntanya Morro Pelado, als 1.400 metres d'altitud. Per aquestes característiques té un clima agradable, classificat com a transició entre subtropical i tropical d'altitud.
El turisme, gràcies a la fama de les seves fonts termals, la venda d'artesanies - especialment tricot - i l'embotellament d'aigua mineral són les principals fonts de renda del municipi.

## Referències

* ↑ Subir o Morro Pelado, Águas de Lindoia - Veja dicas no Férias Brasil Arxivat 2016-03-03 a Wayback Machine. (portuguès)
# Águas de São Pedro

Águas de São Pedro és un municipi brasiler de l'Estat de São Paulo, emancipat de São Pedro a la dècada del 1940. És el segon municipi brasiler amb menor extensió territorial amb una superfície de 3,6 km², només més gran que Santa Cruz de Minas, a Minas Gerais (MG).
És una estança hidromineral, una de les 11 existents a l'Estat de São Paulo.

## Referències

* ↑ «Prefeitura Municipal da Estância Hidromineral de Águas de São Pedro» (en portuguès). Arxivat de l'original el 10 de febrer 2011. [Consulta: 9 juliol 2023].
# Água Santa

Água Santa és un barri en la Zona nord de Rio de Janeiro, Brasil. El barri és envoltat per Jacarepaguá, Piedade, Encantado, Engenho de Dentro i la carena de Dos Pretos-Forros. La Presó d'Ary-Franco és en aquest barri.

## Història

El barri agafa el seu nom de la descoberta el 1888 d'una font mineral en l'àrea per l'esclau alliberat Domingos Camões. Camões va començar a embotellar l'aigua en ampolles de vi i venent-les porta a porta. Gradualment, l'àrea va ser coneguda com a Água Santa.
El 1914, es va fundar l'empresa d'embotellament Aguas Santa Cruz Ltd.
El 1974, es va obrir en el barri la Presó d'Ary Franco. El cantant de pagode de viola Belo va ser empresonat aquí després de ser condemnat per narcotràfic.

## Demografia

La població de Água Santa era de 7.243 habitants el 2000. El 2010, la població havia augmentat a 8.756 habitants, un increment del 20,88%.
El 2000, segons l'Índex de desenvolupament humà, la taxa d'alfabetització d'adults és del 97,48%, i l'expectativa de vida al naixement és de 76 anys.
El barri ha experimentat el procés de favelització. Segons l'Institut brasiler de Geografia i Estadística, deu àrees del barri són considerades com a faveles.

## Escoles

El barri és servit per la xarxa escolar pública municipal. L'escola Municipal Brigadeiro Faria Lima és localitzada al carrer Violeta al costat de la Presó Ary-Franco. En l'àea de Piedade, hi ha també escoles públiques: Virgilio de Melo Franco, Engenheiro Clovis Daudt i Republica de El Salvador al carrer Almeida Nogueira.

## Esdeveniments

La festa de St. Antoni se celebra cada juny a Água Santa en honor del patró. La festa comprèn un tradicional tast i una processó a través dels carrers del barri.

## Referències

* 1 2 «Água Santa um bairro do Rio de Janeiro» (en portuguès brasiler), 07-06-2020. [Consulta: 1r octubre 2020].
* ↑ «Bairros do Rio» (en portuguès).
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo.
* 1 2 Lucena, Felipe. «História da fonte abençoada do bairro de Água Santa» (en portuguès brasiler), 19-07-2018. [Consulta: 1r octubre 2020].
# Phulra

Phulra fou un petit estat tributari protegit a la província de la Frontera del Nord-oest a l'est del principat d'Amb. És discutit si era un principat de ple dret o un estat nobiliari de segon nivell (jagir).

## Història

L'estat fou fundar el 1828 quan Mir Painda Khan, sobirà de la nissaga Tanoli d'Amb, va concedir el territori al seu germà Madad Khan en feu. Phulra fou reconegut com a principat el 1919 i el 1921. El 1947 el darrer sobirà va accedir al Pakistan i l'estat (no pas la nissaga) es va extingir el 1950. L'àrea de Phulra va formar un Union Council del tehsil de Mansehra. Els governants tenien el títol de kan.

## Llista de kans

| Govern | Kans de Phulra |
| 1828 - ? | Madad Khan |
| ? | Dos successors |
| ? - 1950 | Ata Muhammed Khan |
| 1950 | Estat abolit |

## Nota

* ↑ Ben Cahoon, WorldStatesmen.org. «Pakistan Princely States».

## Referències

Worldstatesmen
# Phuljhur

Phuljhur és un riu de Bangladesh, format per la unió de dos rius: el Karatoya i el Halhalia al districte de Bogra a 24° 38′ N, 89° 29′ E﻿ / ﻿24.633°N,89.483°E﻿ / 24.633; 89.483. Posteriorment se li uneix el Hurasagar, el qual és una branca del riu Jamuna i una vegada units incrementen encara el cabal rebent el Baral i l'Ichamati, prop de Bera al districte de Pabna, per desaiguar finalment al Jamuna.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pou de Glaç de Can Maimó

El Pou de Glaç de Can Maimó es troba al Parc de la Serralada Litoral, concretament a Vilanova del Vallès (el Vallès Oriental).

## Descripció

És una petita construcció de la qual els actuals propietaris de la finca coneixen l'existència però no l'ús que se'n feia. La construcció està soterrada, no hi ha rastre de xemeneia o altres forats, les parets són gruixudes i la porta petita. Està situada al costat d'una bassa i en una fondalada freda. Tots aquests trets fan pensar que es tracta d'un antic pou de glaç, segurament només per a ús de la masia, ja que les seues dimensions no permetrien emmagatzemar-hi grans quantitats d'aigua.

## Accés

És ubicat a la masia restaurant de Can Maimó (Vilanova del Vallès) i s'hi pot anar des de Vallromanes o Vilanova del Vallès. Un cop allà, cal dirigir-se a la bassa de més amunt de les dues Basses de Can Maimó: pugem 380 metres per la pista per on hem arribat i cerquem a la dreta dues bigues de ferro clavades a terra i amb un cable entre elles. D'ací surt un corriol que es bifurca de seguida: per l'esquerra anem a l'esmentada bassa i per la dreta al pou de glaç. Coordenades: x=442927 y=4598628 z=183.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 72.

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine.
# Polypedates taeniatus

Polypedates taeniatus és una espècie de granota que viu a Bangladesh, l'Índia, el Nepal i, possiblement també, a Bhutan, als contraforts de l'Himàlaia.
És una espècie arbòria del bosc i matoll tropicals. Es reprodueixen i la deposició d'ous tenen lloc en branques que sobresurten damunt petits estanys als quals les larves cauen a l'eclosió.

## Referències

* ↑ Boulenger, George Albert «Description of two new Indian frogs» (en anglès). The journal of the Asiatic Society of Bengal, 2, 1906, pàg. 385-386.
* ↑ Deuti, Kaushik; Murthy, B. H. C. K.; Sethy, P. G. S. «A new distribution record of Polypedates taeniatus (Amphibia : Anura : Rhacophoridae) with notes on its Breeding Call and Post-Embryonic developmental stages». Zoological Survey of India, 118, 3, 2018, pàg. 298-306. DOI: 10.26515/rzsi/v118/i3/2018/119945. ISSN: 0375-1511.
* ↑ Dutta, Sushil; Sengupta, Saibal; Sarker, Sohrab Uddin. «IUCN Red List of Threatened Species: Polypedates taeniatus», 30-04-2004. DOI: 10.2305/iucn.uk.2004.rlts.t58965a11852258.en. [Consulta: 21 octubre 2020].
# Polypedates yaoshanensis

Polypedates yaoshanensis és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Lau, M.W.N. & Wenhao, C. 2004. Polypedates yaoshanensis. Llista Vermella d'Espècies Amenaçades de la UICN 2006. Consulta: 8 d'abril del 2008.
# Piero Guelfi

Piero Guelfi (Gènova, 20 de febrer de 1914 - Gènova, 31 de juliol de 1989) fou un baríton italià.
Va estudiar cant sota la direcció de De Marchi. Va fer el seu debut al Teatre Carlo Felice de Gènova el 1940, en el paper de Silvio a Pagliacci de Ruggero Leoncavallo. Després va cantar en teatres d'òpera de diverses ciutats italianes com Milà, Roma, Catània i Nàpols, i a l'estranger (Catalunya, França, Estats Units, Àustria i Alemanya). Es va involucrar en obres rarament representades. Va acabar la seva carrera al Teatre Bellini de Catània, a la temporada 1971-72, en el paper de Joan a Francesca da Rimini de Riccardo Zandonai.

## Referències

* Evaristo Pagani: Raccolta Biografie Cantanti Lirici Italiani, Edito in proprio, Albino,2009.
# Štěpánka Hilgertová

Štěpánka Hilgertová (pronunciació: ˈʃcɛpaːŋka ˈɦɪlɡɛrtovaː) (Praga, Txecoslovàquia 1968) és una piragüista txeca, ja retirada, guanyadora de dues medalles olímpiques.

## Biografia

Va néixer el 10 d'abril de 1968 a la ciutat de Praga, capital en aquells moments de Txecoslovàquia i avui en dia capital de la República Txeca. Està casada amb el també piragüista Luboš Hilgert. El seu fill Luboš i la seva neboda Amálie Hilgertovátambé són destacats piragüistes.

## Carrera esportiva

Especialista en eslàlom d'aigües braves, va participar, als 24 anys, en els Jocs Olímpics d'Estiu de 1992 celebrats a Barcelona (Catalunya), on en representació de Txecoslovàquia va aconseguir finalitzar dotzena en la prova femenina de K-1 en aigües braves. En els Jocs Olímpics d'Estiu de 1996 realitzats a Atlanta (Estats Units), i ja en representació de la República Txeca aconseguí guanyar la medalla d'or eb aquesta mateixa prova, metall que repetiria en els Jocs Olímpics d'Estiu de 2000 realitzats a Sydney (Austràlia). En els Jocs Olímpics d'Estiu de 2004 realitzats a Atenes (Grècia) finalitzà en cinquena posició, guanyant així un diploma olímpic, i en els Jocs Olímpics d'Estiu de 2008 realitzats a Pequín (Xina), i ja amb 40 anys, finalitzà en novena posició. El 2012, a Londres, disputà els seus sisens, i darrers, Jocs Olímpics, on aconseguí la quarta posició en la prova del K-1.
Al llarg de la seva carrera ha guanyat 12 medalles en el Campionat del Món de piragüisme d'eslàlom, set d'or, quatre de plata i una de bronze, entre les edicions de 1997 i 2015. Al Campionat d'Europa guanyà quinze medalles, set d'or, cinc de plata i tres de bronze, entre les edicions de 1996 i 2014.
L'octubre de 2017, amb 49 anys, anuncià la seva retirada de l'esport professional. Amb tot, va comentar la seva intenció de continuar competint com a amateur.

## Referències

* 1 2 3 «Olympedia – Štěpánka Hilgertová». [Consulta: 22 juny 2024].
* ↑ «Stepanka HILGERTOVA». CanoeICF.com. Arxivat de l'original el 30 December 2017. [Consulta: 30 December 2017].
* ↑ «Stepanka HILGERTOVA». CanoeSlalom.net. Arxivat de l'original el 3 September 2017. [Consulta: 3 setembre 2017].
* ↑ «Hilgertová končí v 49 letech profesionální kariéru, závodit může dál» (en txec). iDnes.cz. Arxivat de l'original el 19 October 2017. [Consulta: 30 December 2017].

## Enllaços externs

* (anglès) Portal personal
# Portal

«Portal» té aquests significats:
* Toponímia:
** Portal (Dakota del Nord)
** Portal (Geòrgia), població dels Estats Units a l'estat de Geòrgia
** El Portal, població dels Estats Units a l'estat de Florida
** Barri del Portal, nom amb què es coneixia antigament una part de l'actual Raval de Barcelona
* Miscel·lània:
** Portal (arquitectura), porta gran d'entrada a un edifici o la porta d'entrada a qualsevol casa o habitació
** Portal d'Internet, lloc o pàgina web molt desenvolupada i ampliada que oferix informacions i serveis diversos
** Portal (motocicleta), antic fabricant de motocicletes francès
** Portal (sèrie de videojocs), videojoc de trencaclosques desenvolupat per Valve
# Portainers (docker)

Portainer és una eina web open-source que permet gestionar contenidors Docker. Permet administrar contenidors d'una forma remota o local, la infraestructura i tots els aspectes de les implementacions de Docker Standalone, Docker Compose o Docker Swarm.

## Característiques

* Gestionar contenidors de Docker.
* Accedir a la consola de l'ordinador.
* Gestionar imatges de Docker.
* Etiquetar i punjar imatges de Docker.
* Gestionar xarxes de Docker.
* Gestionar volums de Docker.
* Navegar pels elements de Docker.
* Configuració prèvia templates de contenidors.
* Vista de clúster amb Swarm.

## Referències

* «Portainer documentation — Portainer 1.21.0 documentation». portainer.readthedocs.io. Consultat el 25 de juny de 2019.

## Enllaços externs

* Página oficial
* Documentació tècnica
# Pueblica de Valverde

Pueblica de Valverde és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 390 | 364 | 311 | 280 |
# Puebla del Maestre

Puebla del Maestre és un municipi de la província de Badajoz a la comunitat autònoma d'Extremadura, a la comarca de Campiña Sur.
# Puebla del Salvador

Puebla del Salvador és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 327 | 317 | 278 | 273 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Ptychadena trinodis

Ptychadena trinodis és una espècie de granota que viu al Camerun, República Centreafricana, el Txad, República Democràtica del Congo, Costa d'Ivori, Gàmbia, Ghana, Guinea, Mali, Nigèria, Senegal i, possiblement també, a Benín, Burkina Faso, República del Congo, Guinea Bissau, Mauritània, Níger, Sierra Leona, el Sudan i Togo.

## Referències

* Rödel, M.-O. & Amiet, J.-L. 2004. Ptychadena trinodis. Llista Vermella d'Espècies Amenaçades de la UICN 2006. Consulta: 19 d'abril del 2008.
# Ptychadena tellinii

Ptychadena tellinii és una espècie de granota que viu a Burkina Faso, Camerun, República Centreafricana, República Democràtica del Congo, Costa d'Ivori, Eritrea, Etiòpia, Ghana, Mali, Nigèria, Sierra Leona, Togo i, possiblement també, a Benín, el Txad, Guinea, Libèria i Sudan.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Largen, M. 2004. Ptychadena tellinii. Llista Vermella d'Espècies Amenaçades de la UICN 2006. Consulta: 19 d'abril del 2008.